انتخابات رياسة مصر سنة 2018

اتعملت **انتخابات الرياسيه فى مصر سنة 2018 ** من يوم 26 مارس لغاية يوم 28 مارس 2018 . فى يوم 19 يناير , اعلن الرئيس عبد الفتاح السيسى رسمى انه هيرشح نفسه لولايه تانيه و اخيره.  و كسب السيسى فى الانتخابات بنسبة 97٪ بحسب النتايج الرسميه. كان من الممكن اجراء جوله الاعاده من 19 الى 21 ابريل برى البلاد ومن 24 الى 26 ابريل جوا البلاد لو ما وصلش اى مرشح الى 50 ٪ من الاصوات. كانت نسبة المشاركه فى الانتخابات 41٪ تقريبا, يعنى اقل من نسبة المشاركه فى انتخابات 2014 اللى كان عددها 47 ٪ .

وصفت 14 منظمه حقوقيه الانتخابات بأنها "لا حره ولا نزيهه". وقالوا ان السلطات "داست لحد على الحد الأدنى من المتطلبات لاجراء انتخابات حره ونزيه" ، وخنق الحريات الاساسيه والقضا على المنافسين الرئيسيين. وقتها كان المرشح المنافس الوحيد المعتمد للرئيس السيسى هوا السياسى المؤيد للحكومه والرئيس السيسى ، موسى مصطفى موسى.

## لجنة الانتخابات الرياسيه
عدد لجان الانتخاب فى جوا مصر: نحو 14 ألف لجنه ف 27 محافظه
القضاه المشرفين: حوالى 16 ألف قاضى
### رئيس اللجنه
المستشار / لاشين إبراهيم محمد سليمان لاشين - نايب رئيس محكمة النقض.
### أعضاء اللجنة
* المستشار / محمود محمد حلمى أحمد الشريف - نائب رئيس محكمة النقض.
* المستشار / محمود محمد عبد الحميد سليمان - الرئيس بمحكمة استئناف القاهره.
* المستشار / اسر السيد أحمد أحمد على المعبدى - الرئيس ف محكمة استئناف طنطا.
* المستشار / أحمد عبد الحميد حسن عبود
* نايب رئيس مجلس الدولة.
* المستشار / فارس سعد فام حنضل
* نايب رئيس مجلس الدولة.
* المستشار/ هانى محمد على محمد - نايب رئيس هيئة قضايا الدوله.
* المستشار/ عبد السلام محمود عبد السلام محمد رمضان - نايب رئيس هيئة قضايا الدوله.
* المستشار/ محمد أبو ضيف باشا خليل - نايب رئيس هيئة النيابه الإداريه.

## النظام الانتخابى
تصغير|دعايه انتخابيه|455x455بك
انه يتم الاعلان عن الفايز فى يوم 2 ابريل (لو ما كانش فيه لازمه لجولة اللعاده). لو كان فيه بازه لجولة الاعاده ، فهيتم الاعلان عن النتيجه النهائيه يوك 1 مايو. لو اترشح شخص واحد بس للرياسه ، ف ممكن أنه يكسب بنعم من خمسه ف المايه من الناخبين بيتم انتخاب رييس مصر بنظام الدورتين. بس الكلام دا اتغير بعد التعديلات الدستوريه الجديده اللى اتعملت سنة 2019.

## مقاطعه
* أعلنت **الحركه الديمقراطيه المدنيه** الليبراليه 30 يناير 2018 أنها هتقاطع التصويت.
* أعلنت **الحركه المدنيه المصريه** انها مش مشاركه ف انتخابات رياسة مصر وشبهتها بانها اشبه بمسرحيه عبثيه ودعت الشعب المصرى للمقاطعه.

## المرشحين
[تصغير|[عمرو أديب وهوا بينتخب|339x339بك]]
تصغير|الشرطه وهيا بتفتش الناخبين|339x339بك
تصغير|ستات شغاله ف مركز اقتراع ف القاهره
### عبد الفتاح السيسى

يسار|349x349بك|تصغير|ستات مؤيده للسيسى
هوا الريس الحالى لمصر. وقال ف اعلان ترشيحه انه فيه ناس عارفهم فاسدين ، ومش هيسمح لهم بالاقتراب من كرسى الرياسه. اخد الرئيس السيسى على موافقة 464 نايب ف البرلمان المصرى ، يعنى تقريبا تلتين اعضاء الهيئه.

### موسى مصطفى موسى
موسى مصطفى موسى هوا رئيس حزب الغد ، وهوا سياسى بيئيد الرئيس
السيسى كان له دور فعال فى جمع تعهدات الترشيح لولاية السيسى الثانيه لغاية 20 يناير ،أعلن أنه اخد موافقات من 26 عضو ف البرلمان ، بالاضافه لى 47000 توقيع من الجمهور ، رغم أنه أعلن عن نيته الترشح قبل يوم واحد بس من الموعد النهائى للجنة الانتخابات. قدم موسى تعهدات ترشيحه واوراقه الرسميه لاللجنه قبل 15 دقيقه بس من الموعد النهائى. فى لقا مع جورنال المصرى اليوم ، قال موسى ترشيحه ماكنش "تمثيليه"، وانه عنده "رؤيه" ممكن تحقيقها - لو كسب الانتخابات - بكونه جزء من النظام.

## مرشحين انسحبو
* احمد شفيق ، رئيس الوزراء الاسبق وزعيم التيار الوطنى المصرى ومرشح الرئاسه لسنة 2012. غير رأيه وقال انه مش هيترشح 
* خالد على ، محامى حقوقى والرئيس السابق للمركز المصرى للحقوق الاقتصاديه والاجتماعيه (CESR)، أعلن عن نيته للترشحه يوم 6 نوفمبر 2017 و بعدها ام مغير رأيه وانسحب يوم 24 يناير 2018 بعدلما اتحبس الفريق اول سامى عنان .
* أعلن الفريق اول سامى حافظ عنان ، الرئيس السابق لهيئة الأركان العامه للقوات المسلحه ، عن ترشحه رسمى فى فيديو على فيسبوك يوم 19 يناير 2018 بعدها اتحبس يوم 23 يناير بعدلما اتهمته القوات المسلحه بانه عايز يزوغ عشان يهرب من الخدمه العسكريه.
* مرتضى منصور الرئيس السابق لمجلس ادارة نادى الزمالك.
* محمد انور عصمت السادات النايب المطرود، و رئيس حزب الاصلاح والتنمية مصرنا الرئيس السابق للمجلس المصرى.

## شوف كمان
* انتخابات رياسة مصر سنة 2012
* انتخابات رياسة مصر سنة 2014
* رئيس مصر

## لينكات برانيه

## مصادر

تصنيف:سياسة مصر
تصنيف:انتخابات مصر